Diari Oficial de la Generalitat Valenciana


Sumari del DOGV 8824, del 01-06-2020 (2020/3779)

Informació pública del projecte bàsic de la Ronda Oest de Vilamarxant (València).
---------------------------------------------------------------------------------

### Dades del document

Número de DOGV
:   8824

Data del DOGV
:   01-06-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/3779


Data del document
:   21-05-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme

Informació pública del projecte bàsic de la Ronda Oest de Vilamarxant (València). [2020/3779]  
La Direcció General d'Obres Públiques, Transports i Mobilitat Sostenible, de la Conselleria de Política Territorial, Obres Públiques i Mobilitat ha aprovat inicialment el projecte de referència en data 11 de març de 2020, i, com a conseqüència, s'obri el tràmit d'informació pública en la forma establida en la Llei 39/2015, d'1 d'octubre, del procediment administratiu comú de les administracions públiques. El projecte bàsic de la Ronda Oest de Vilamarxant està subjecte a avaluació d'impacte ambiental ordinària.  
Aquest període d'informació pública s'obri als efectes de la legislació general, legislació sectorial, així com als establits en la Llei 21/2013, de 9 de desembre, d'avaluació ambiental, per la qual cosa fa referència a l'estudi d'impacte ambiental i a l'estudi d'integració paisatgística.  
  
Per tot això, la Conselleria de Política Territorial, Obres Públiques i Mobilitat, acorda:  
Exposar al públic el projecte bàsic, estudi d'impacte ambiental i estudi d'integració paisatgística de la Ronda Oest de Vilamarxant (València) per un termini de 30 dies hàbils, comptats a partir de l'endemà de la publicació en el Diari Oficial de la Generalitat Valenciana.  
  
Durant aquest període, el projecte podrà consultar-se en la pàgina web  
http://politicaterritorial.gva.es/va/web/carreteras/proyectos-en-participacion-publica  
Des de la publicació el passat 14 de març, del Reial decret 463/2020, pel qual es declara l'estat d'alarma per a la gestió de la situació de crisi sanitària ocasionada per la Covid-19, la Generalitat ha implantat mesures de contenció extraordinària en els seus centres de treball, potenciant l'atenció no presencial de persones usuàries sempre que siga possible, prioritzant l'atenció telefònica i telemàtica. És per això que es podrà consultar un exemplar en paper en les oficines del Servei de Planificació de la Conselleria de Política Territorial, Obres Públiques i Mobilitat, de la Torre 1 de la Ciutat Administrativa 9 d'Octubre (C/ Democràcia 77, 46329 València), solament en cas justificat motivadament per a aquells interessats que no disposen de mitjans per a la consulta telemàtica. Per a fer la consulta presencial del projecte és necessari concertar cita prèvia en el telèfon 525572269 o a través del correu electrònic proyectorondavilamarxant\_GE27@imf.dn  
  
Les observacions i al·legacions hauran de ser remeses a la Direcció General d'Obres Públiques, Transports i Mobilitat Sostenible de la Conselleria de Política Territorial, Obres Públiques i Mobilitat.  
  
València, 21 de maig de 2020.- La directora general d'Obres Públiques, Transports i Mobilitat Sostenible: Roser Obrer Marco.